பர்தியா மீதான தாக்குதல் இரு கட்டங்களாக நடைபெற்றது. முதல் கட்டத்தில் ஜனவரி 3ம் தேதி குண்டுவீசி வானூர்திகளும், போர்க்கப்பல்களும் பர்தியா கோட்டை மீது குண்டு வீசின. பின்னர் தரைப்படை பீரங்கிகளின் தொடர் குண்டுவீச்சு நிகழும் போதே, நேச நாட்டு வெடி வல்லுனர்கள் (sappers) கோட்டையைச் சுற்றியிருந்த முட்கம்பி வேலியினை ஆங்காங்கே தகர்த்தனர். இவற்றின் வழியாக உள்ளே புகுந்த காலாட்படைகள் விரைவில் கோட்டையின் பல பகுதிகளைக் கைப்பற்றி 8,000 இத்தாலிய வீரர்களை கைது செய்தன. இரண்டாம் கட்டத்தில் 17வது காலாட்படை <MASK>, பார்டியா கோட்டையைத் தாண்டி அடுத்த இத்தாலிய அரண் நிலையான “சுவிட்ச் கோட்டினை” அடைந்தது. ஜனவரி 4ம் தேதி பார்டியா நகரம் நேச நாட்டுப் படைகள் வசமானது. நேச நாட்டு படை முன்னேற்றத்தால் பர்தியா கோட்டை அரண்நிலைகள் இரு பகுதிகளாகப் பிளவுபட்டன. மூன்றாம் நாள் தனியாக்கப் பட்ட இரு பகுதிகளையும் நேச நாட்டுப் படைகள் ஒரே நேரத்தில் தாக்கிக் கைப்பற்றின.
பர்தியா சண்டை
இத்தாலி எகிப்து பிரிகேட் லிபியா